Temeljem članka 119. Zakona o proračunu („Narodne novine“ 144/21) i članka 30. Statuta Općine Vladislavci (''Službeni glasnik'' Općine Vladislavci broj 3/13, 3/17, 2/18, 4/20, 5-20- pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 40. sjednici održanoj dana 08. svibnja 2024. godine, donijelo je

**O D L U K U**

**o kratkoročnom zaduživanju Općine Vladislavci**

**Članak 1.**

1. Općina Vladislavci ima otvoren račun za redovno poslovanje kod Hrvatske poštanske banke d.d. Zagreb., te će se kratkoročno zadužiti kod Hrvatske poštanske banke d.d. Zagreb, uzimanjem kratkoročnog kredita po principu dozvoljenog prekoračenja po žiro-računu u okvirnom iznosu od 130.000,00 EUR.

**Članak 2.**

1. Općina Vladislavci zadužit će se po slijedećim uvjetima:

|  |  |
| --- | --- |
| **Namjena kredita:** | Za tekuću likvidnost zbog a premošćivanje jaza nastalog zbog različite dinamike priljeva sredstava i dospijeća obveza |
| **Rok korištenja kredita:** | do 15. svibnja 2025. godine |
| **Poček:** | Bez počeka |
| **Način i rok vraćanja kredita:** | kredit će se vratiti najkasnije do 12 mjeseci od dana odobrenja plasmana |
| **Redovna kamatna stopa:** | Redovna kamatna stopa: 3 mjesečni EURIBOR uvećan za fiksni dio u visini 1,15 postotnih poena (slovima: jedno cijelih i petnaest postotnih poena) godišnja, promjenjiva.  Kamata se obračunava i naplaćuje mjesečno na zadnji dan svakog mjeseca, odnosno o roku dospijeća kredita.  Zatezne kamate: obračunavaju se i naplaćuju u visini stope zakonskih zateznih kamata |
| **Naknada za obradu zahtjeva:** | 0,30% od iznosa odobrenog kredita, min. 66,36 eura, jednokratno |
| **Instrumenti osiguranja naplate:** | 1 obična zadužnica na iznos plasmana  1 bjanko zadužnica na iznos do 75.000,00 eur |

**Članak 3.**

1. Kratkoročni kredit će se koristiti za održavanje tekuće likvidnosti Proračuna Općine Vladislavci

**Članak 4.**

1. Ovlašćuje se općinski načelnik Općine Vladislavci za zaključivanje Ugovora o kratkoročnom kreditu – dopuštenom prekoračenju po žiro računu s Hrvatskom poštanskom bankom d.d. Zagreb.

**Članak 5.**

1. Ova Odluka stupa na snagu danom donošenja, a objaviti će se u „Službenom glasniku“ Općine Vladislavci“.

KLASA: 450-03/24-01/01

URBROJ: 2158-41-01-24-02

Vladislavci, 08. svibnja 2024.

PREDSJEDNIK

OPĆINSKOG VIJEĆA

Krunoslav Morović, v. r.